Verdagte vas oor R15 miljoen dwelms by Durban-hawe | Maroela Media
ŉ 37-jarige man is in Aucklandpark, Johannesburg, in hegtenis geneem in verband met dwelmmiddels ter waarde van ongeveer R15 miljoen wat Dinsdag by die hawe in Durban gevind is.
“Die man is in hegtenis geneem ná ŉ intensiewe ondersoek deur die Valke,” het kapt. Simphiwe Mhlongo, woordvoerder van die elite-eenheid, gesê. “Hy sal na Durban geneem word om Maandag in die plaaslike landdroshof te verskyn.”
Die Valke, Suid-Afrikaanse Inkomstediens (SAID) en beamptes van die reaksie-eenheid by Durban se hawe het Dinsdag op 60 kg kristalmetamfetamien (beter bekend as tik) afgekom.
“Die dwelmmiddels was in vragsakke versteek tussen kosbokse. Die straatwaarde is na raming ongeveer R15 miljoen,” het Mhlongo bygevoeg.
Zuma betuig meegevoel ná Kaapstad-huisbrand
Julie J. van Rensburg
Eintlik behoort elke dwelmhandelaar gedwing te word om van sy eie gemors te eet, rook of drink – hoe dit ookal ingeneem word, maar dit moet byna ‘n OOR-dosis wees. Dit is ‘n bekende feit dat sulke smouse self nie dwelms gebruik nie, derhalwe ondervind hulle nie die gevolge van inname en die verslaafdheid wat dit meebring nie. Al waarin hulle belangstel is die geld wat dit inbring, maar voel vere vir die jongmense wat enigies sal doen om meer in die hande te kry nadat hulle verslaaf aan so ‘n middel geraak het. Hulle gee ook nie ‘n flenter… Lees meer »
Julie dis nou n goeie plan. Laat die smokkelaar al sy eie produk net daar en dan self opgebruik.
Die hoeveelheid dwelms wat deesdae gevind word, maak my bekommerd. Dit wil voorkom asof Suid-Afrika een van die dwelmnetwerke, se belangrikste bestemmings of verspreidingspunte geword het.
Hierdie derigte is kommerwekkind en die hoeveelhede van die fondse taal mens sidder. As ons kyk hoe vrylik dwelms beskikbaar is dan glo ek minder as 10% word gevang, as ons op 10% kan werk dan beteken dit dat 150 000 000 reeds verkoop is met hierdie vangs.
Dit wys maar net hoe swak die SAPD en ons duane is.